**OPISKELIJAN OHJAUS JA TUKEMINEN**

**Kodin ja oppilaitoksen yhteistyö**

Nuorten lukiokoulutuksessa tulee olla yhteistyössä kotien kanssa (lukiolaki 629/1998, 2§). Yhteistyön lähtökohtana on avoin ja yhdenvertainen vuorovaikutus sekä keskinäinen kunnioitus. Yhteistyö tukee opiskelijan oppimisen edellytyksiä, tervettä kehitystä ja hyvinvointia. Sen tarkoituksena on edistää myös opiskelijoiden, huoltajien ja kotien osallisuutta sekä oppilaitosyhteisön yhteisöllisyyttä, hyvinvointia ja turvallisuutta. Yhteistyö huoltajien ja kotien kanssa kuuluu lukion toimintakulttuuriin, ja se jatkuu opiskelijan koko lukio-opiskelun ajan.

Huoltajilla tulee olla mahdollisuus perehtyä lukion työhön. Yhteistyöllä huoltajien kanssa tuetaan opiskelun edellytyksiä sekä opiskelijan terveyttä, turvallisuutta ja hyvinvointia. Kodin ja koulun yhteistyön tavoitteena on, että opiskelija saa tukea ja ohjausta opiskeluun sekä hyvinvointiin koskeviin kysymyksiin ja mahdollisiin ongelmiin. Oppilaitoksen tulee olla aloitteellinen yhteistyön käynnistämiseksi. Yhteistyön lähtökohtana on aikuistuvan nuoren ja täysi-ikäisen opiskelijan itsenäisyyden ja oman vastuullisuuden huomioon ottaminen sekä huolenpito tukea tarvitsevasta opiskelijasta.

Kinnulan lukiossa yhteistyö kodin ja koulun välillä on monipuolista. Yhteistyön lähtökohtana ja sen edellytyksenä on jokaisen perheen ainutkertaisuus ja yksilöllisyys. Tavoitteena on kehittää ja rakentaa suunnitelmallisesti käytänteitä kodin ja koulun hyvälle yhteistyölle. Yhteistyön tavoitteena on kannustaa huoltajia osallistumaan lukion toiminnan kehittämiseen ja tiedottaa lukion toiminnasta ja käytänteistä. Opiskelijan opintojen edistymistä ja työskentelyä seurataan yhteistyössä huoltajien kanssa. Huoltajille ja opiskelijoille annetaan tietoa ohjauksesta, oppilashuollosta ja opiskelun tuesta. Huoltajien osaamisen ja yhteistyön hyödyntäminen vahvistaa koulun toimintakulttuuria.

Yhteistyötä kodin ja koulun välillä ohjaa opiskelijan yksilölliset tarpeet ja edellytykset. Yhteistyön lähtökohtana toimii aikuistuvan nuoren ja täysi-ikäisen opiskelijan itsenäisyys ja vastuu omasta toiminnasta. Yhteistyö kodin ja koulun välillä korostuu koulutuksen nivelvaiheissa ja opintojen suunnittelussa.

Kodin ja koulun yhteistyötä koskeva opetussuunnitelman osa laaditaan yhteistyössä erityisesti kunnan sosiaali- ja terveydenhuollon toimeenpanoon kuuluvien tehtävien hoitavien viranomaisten kanssa.

Kinnulan lukiossa pääasiallisena kodin ja koulun yhteydenpitäjänä toimii ryhmänohjaaja. Lukiossa tiedottamisesta vastaa ryhmänohjaaja, rehtori ja opinto-ohjaaja. Yhteydenpito koulun ja kodin välillä tapahtuu pääsääntöisesti Wilman kautta tai tarvittaessa kirjalliset tiedotteet ja puhelimen yhteydessä oppilaiden huoltajiin. Muita yhteydenpitotapoja koulun ja kotien välillä ovat mm. vanhempainillat, infotilaisuudet ja koulun nettisivusto. Koulun nettisivuilta ([www.peda.net/veraja/kinnula/lukio](http://www.peda.net/veraja/kinnula/lukio) ja [www.kinnula.fi/lukio](http://www.kinnula.fi/lukio)) löytyy opettajien ja muun henkilökunnan yhteystiedot ja yleistä tietoa koulun toiminnasta.

Ryhmänohjaajat tiedottavat opiskelijoille suullisesti/kirjallisesti lukuvuoden tärkeimmät tapahtumat (mm. jaksotus, koeviikot, lomat jne.). Lukion ensimmäisen vuoden opiskelijoille jaetaan jo edellisenä keväänä opinto-opas, jossa on opiskeluun liittyviä ohjeita sekä eri oppiaineiden oppisisällöt. Ryhmänohjaajat seuraavat poissaoloja. Oppilas on velvollinen kirjaamaan poissaolonsa ja selvittämään ne ko. aineenopettajalle. Alaikäisten poissaolot kuittaavat huoltajat ja täysi-ikäiset oppilaat voivat allekirjoittaa poissaolot itse. Poissaolot merkitään myös jokaiseen jaksotodistukseen kyseisen aineen arvosanan kohdalle. 18 vuotta täyttänyt opiskelija voi kirjallisesti kieltää tietojen luovuttamisen huoltajalle, huoltajalle ilmoitetaan, jos opiskelija kieltää tietojen luovuttamisen.

**Ohjauksen järjestäminen**

Ohjaustoiminta muodostaa Kinnulan lukion toiminnassa kokonaisuuden, jonka tavoitteena on tukea opiskelijaa lukio-opintojen eri vaiheessa sekä kehittää hänen valmiuksia tehdä koulutusta ja omaa tulevaisuutta koskevia valintoja ja ratkaisuja. Lukion ohjaustoiminnan tavoitteena on tukea opiskelijoita kokonaisvaltaisesti. Lukio tarjoaa mahdollisuuksia itsetuntemuksen ja itseohjautuvuuden kasvamiseen ja kannustaa aktiiviseen kansalaisuuteen. Ohjauksen tavoitteena on edistää koulutuksellista yhdenvertaisuutta ja ehkäistä syrjäytymistä

Lukion ohjauksen kannustetaan opiskelijoita yhteisöllisyyteen, osallisuuteen ja toimijuuteen koko lukio-opintojen ajan. Opiskelijoiden opiskelun ja hyvinvoinnin seuraamisesta ja tukemista tulee huolehtia yhteistyössä kotien kanssa. Lukion ohjaustoiminnassa opiskelija on aktiivinen ja osallistuva toimija, jossa jokaista tuetaan ja kunnioitetaan yksilönä. Lukion ohjaustyön tulee olla tavoitteellista koulunhenkilökunnan yhteistyöhön perustuvaa toimintaa. Koulun ohjaustoimintaa osallistuu opettaja- ja ohjaustoimintaa kuuluva henkilökunta.

Opinto-ohjaajalla on päävastuu opinto-ohjauksen käytännön järjestämisestä ja ohjauksen kokonaisuuden suunnittelusta ja toteutuksesta. Ryhmänohjaaja toimii opiskelijaryhmänsä lähiohjaajana ja tukee opiskelijaa opinnoissa kokonaisvaltaisesti yhteistyössä muun henkilökunnan kanssa. Aineenopettajan ohjaa ja tukee opettamansa aineen opiskelutaidoissa, tukee opiskelijaa kehittämään oppimaan oppimisen taitoja ja mahdollistaa jatko-opintovalmiuksien kehittämisen omassa oppiaineensa osalta.

Lukion ohjauksen tavoitteena on ohjata opiskelijaa tunnistamaan omat vahvuutensa ja kehittymistarpeensa opiskelijana. Opiskelijan tulee saada tukea ja ohjausta henkilökohtaisen lukio-opintojen suunnitteluun, jonka opiskelija pystyy rakentamaan lukio-opintojen sisällön ja rakenteen omien voimavarojen mukaan. Opiskelijoiden opinto-ohjelmat tarkistetaan säännöllisesti ja seurataan heidän opintojen etenemistä. Ohjauksen tavoitteena lukiossa on tukea opiskelijan ymmärrystä erilaisten lukioaikaisten valintojen ja vaikutusten ura-ja jatko-opintomahdollisuuksiin.

Lukio-opiskelusta ja lukio-opintoihin hakeutumisesta tulee tiedottaa perusopetuksen päättövaiheessa oleville opiskelijoille, heidän huoltajilleen, oppilaanohjaajille ja opettajille. Lukio-opintonsa aloittavat opiskelijat perehdytetään oppilaitoksen toimintaan sekä lukio-opiskelun ohjeisiin ja menettelytapoihin.

Lukio-opiskelijan tulee saada tietoa siitä, mitkä ovat koulun toimijoiden tehtävät ja työnjako ohjaustoiminnassa. Ohjaussuunnitelma toimii myös koko oppilaitoksen opetustyön kehittämisen välineenä. Opiskelijan tulee saada tietoa, miten hän voi saada tukea ohjaustoimintaan osallistuvilta henkilöiltä ja mitkä ovat näiden tehtävät ohjauksen kokonaisuudessa.

Kinnulan lukion ohjauksen tehtävänä on tukea opiskelijaa opintojen eri vaiheissa sekä kehittää hänen valmiuksia tehdä koulutusta ja elämänuraa koskevia valintoja ja ratkaisuja. Työnjako opiskelijan ohjauksessa toimii oheisen suunnitelman mukaa.

**Opinto-ohjaaja**

* antaa yleistä opintoneuvontaa
* antaa henkilökohtaista ohjausta (mm. keskeyttämistapauksessa)
* huolehtii uranvalintaan liittyvistä asioista ja jatkokoulutukseen ohjaamisesta
* tekee yhteistyötä ammatinvalintapsykologin kanssa
* osallistuu koulun tiedotustilaisuuksiin ja vanhempainiltoihin
* huolehtii tiedottamisesta koulun pyrkiville
* osallistuu yhteydenpitoon muiden oppilaitosten sekä työ-ja elinkeinoelämän kanssa
* osallistuu opinto-oppaan päivittämiseen
* osallistuu koulukohtaisen yhteisöllisen opiskelijahuoltoryhmän työskentelyyn
* osallistuu tarvittaessa yksilökohtaisen opiskelijahuoltoryhmän toimintaan.

**Ryhmänohjaaja**

* perehdyttää lukio-opintonsa aloittavat opiskelijat oppilaitoksen toimintaan sekä lukio-opiskelun ohjeisiin ja menettelytapoihin
* auttaa opinto-ohjelman ja sen muutosten tekemiseen (opiskeltavien aineiden ja niiden tason muutokset)
* antaa henkilökohtaista ohjausta ja yleistä opintoneuvontaa
* seuraa opiskelijoiden opintomenestystä, opinto-ohjelman toteutumista ja kurssikertymää sekä tarvittaessa keskustelee opiskelijan kanssa
* tekee opiskelijan kanssa suunnitelman ylioppilaskirjoitusten suorittamisesta
* huolehtii tiedottamisesta valvontaryhmälle/valvontaryhmästä
* osallistuu vanhempainiltoihin ja auttaa niiden järjestelyistä
* vastaa yhteydenpitämisestä koteihin
* pitää ryhmäohjaustuokiot
* osallistuu koulukohtaisen yhteisöllisen opiskelijahuoltoryhmän työskentelyyn
* osallistuu tarvittaessa yksilökohtaisen opiskelijahuoltoryhmän toimintaan

**Aineenopettaja**

* seuraa opiskelijoiden opintomenestystä ja suorituksia omassa aineessaan (mm. aineen oppimäärän suorittaminen ja etenemisesteet)
* seuraa opiskelijoiden koulunkäynnin säännöllisyyttä
* antaa opintoneuvoja (mm. opiskelutekniikka, kurssien itsenäinen suorittaminen)
* ohjaa opiskelijaa oman aineensa ylioppilaskirjoituksiin liittyvissä asioissa)
* antaa henkilökohtaista ohjausta omassa aineessaan
* ohjaa kurssin itsenäistä suorittamista
* päättää kurssien korvaavuudesta/vastaavuudesta yhdessä rehtorin kanssa
* laatii ja päivittää kurssiselostukset opinto-oppaaseen ja opetussuunnitelmaan
* antaa tarvittaessa tukiopetusta
* osallistuu tarvittaessa vanhempainiltoihin
* antaa tietoa ja ohjausta oman oppiaineeseensa liittyviin ammatillisiin opintoihin

**Erityisopettaja**

* suorittaa lukion opiskelijoiden ryhmälukiseulan ensimmäisenä lukiovuonna käyttäen YTL:n hyväksymiä normitettuja testejä
* suorittaa yksilölukitestit niille opiskelijoille, jotka jäävät lukiseulaan kiinni tai joista opettajat ilmoittavat huolia tai havaintoja. Yksilötesteinä käytetään YTL:n hyväksymiä normitettuja testejä
* kirjoittaa YTL:lle lukilausunnot tarvittaessa viimeistään toisen lukiovuoden kevätlukukaudella YTL:n ohjeistuksen mukaisesti.
* neuvottelee viimeistään toisen lukiovuoden keväällä opiskelijan ja rehtorin kanssa mahdollisesti tarvittavista erityisjärjestelyistä ylioppilaskirjoituksiin YTL:n ohjeistuksen mukaisesti
* ohjaa opiskelijoita opiskelutekniikoissa
* auttaa opiskelijaa löytämään omat vahvuutensa oppijana sekä itselleen parhaiten sopivat opiskelutavat
* neuvottelee opiskelijan ja opettajien kanssa yksilöllisistä ja tarvittaessa eriyttävistä opiskelutavoista, jotka parhaiten tukevat opiskelijan oppimistyylejä ja vahvuuksia. Tällaisia tapoja voivat olla esimerkiksi oppimispäiväkirjan pitäminen, suulliset kokeet, rajoitetut koealueet (jolloin arviointi suhteutetaan), yksilölliset projektit
* ohjaa yksilöllisesti opiskelijan oppimista tarvittaessa
* osallistuu koulukohtaisen yhteisöllisen opiskelijahuoltoryhmän työskentelyyn
* osallistuu tarvittaessa yksilökohtaisen opiskelijahuoltoryhmän toimintaan
* antaa konsultaatioapua opettajille erityisissä tapauksissa

**Rehtori**

* vastaa ylioppilastutkinnon toimeenpanosta ja siitä tiedottamisesta
* laatii kurssitarjottimen
* laatii lukujärjestyksen
* järjestää vanhempainillat
* osallistuu yhteydenpitoon muiden oppilaitosten kanssa
* päättää eri koulujen kurssien vastaavuuksista ja korvaavuuksista yhdessä aineenopettajan kanssa
* osallistuu opinto-oppaan päivittämiseen
* osallistuu koulukohtaisen yhteisöllisen opiskelijahuoltoryhmän työskentelyyn
* osallistuu tarvittaessa yksilökohtaisen opiskelijahuoltoryhmän toimintaan
* pitää rehtoritunnit opiskelijoille

**Vararehtori**

* laatii koeviikkojen aikataulut ja työjärjestykset
* laatii abiturienttien tenttijärjestelyt
* osallistuu uusien opiskelijoiden perehdyttämiseen ja ohjaa heitä kurssivalinnoissa

**Koulusihteeri**

* tarkistaa ja allekirjoittaa opintotukihakemukset
* tarkistaa ja allekirjoittaa koulumatkahakemukset
* valmistaa opiskelijoiden kyyditysliput
* tekee opiskelijakortit
* monistaa opiskelijoille materiaalia tarvittaessa
* kokoaa opinto-oppaan